VÝZVA NA PREDKLADANIE ŽIADOSTÍ O POSKYTNUTIE PODPORY V RÁMCI KOMPONENTU 2 (POSKYTOVANIE ODBORNÉHO PORADENSTVA)
SCHÉMY MINIMÁLNEJ POMOCI NA PODPORU STARTUPOV

Slovak Business Agency (ďalej len „SBA“) vyhlasuje v rámci iniciatívy Startup Sharks Výzvu na predkladanie žiadostí o poskytnutie podpory v rámci Komponentu 2 (Poskytovanie odborného poradenstva) Schémy minimálnej pomoci na podporu startupov (ďalej len „Výzva“).

Do Výzvy je možné prihlásiť sa podaním Žiadosti o poskytnutie podpory v rámci Komponentu 2 (Poskytovanie odborného poradenstva) Schémy minimálnej pomoci na podporu startupov vrátane jej príloh (ďalej len „Žiadosť“), a to podľa podmienok uvedených v tejto Výzve.

DO VÝZVY JE MOŽNÉ PRIHLÁSIŤ SA DO: 27. 12. 2024,
zároveň za predpokladu, že SBA bude poverená výkonom niektorých úloh spojených s poskytovaním podpory nepriamou formou, t. j. bude vykonávateľom Schémy minimálnej pomoci na podporu startupov (DM - 49/2024) zverejnenej v Obchodnom vestníku č. 167/2024 dňa 28. 08. 2024 (ďalej len „Schéma“)

1. ZÁKLADNÉ INFORMÁCIE

V rámci tejto Výzvy ponúkame oprávneným žiadateľom možnosť získať bezodplatne a bez spolufinancovania podporu vo forme poskytovania odborného poradenstva v oblasti, ktorú si oprávnený žiadateľ z nižšie uvedenej ponuky zvolí podľa vlastného výberu (ďalej len „Poradenstvo“).

Oprávnený žiadateľ si môže Poradenstvo vybrať z jednej alebo viacerých nasledovných oblastí:
a) spracovanie štúdie realizovateľnosti,
b) biznis plán,
c) plán a analýza partnerov,
d) dokončenie vývoja produktu alebo zhotovenie funkčného prototypu, vrátane testovania a úvodnej prezentácie,
e) marketing,
f) kampaň na zabezpečenie testovania myšlienky a prototypu s reálnymi potenciálnymi klientmi,
g) cenotvorba,
h) marketingový prieskum,
i) vytváranie projektového tímu a iné súvisiace aktivity.

[bookmark: _Hlk172026464]Podpora vo forme poskytovania Poradenstva bude poskytovaná nepriamou formou, a to na základe zákona č. 290/2016 Z. z. o podpore malého a stredného podnikania a o zmene a doplnení zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov v znení neskorších predpisov (ďalej len „Zákon o MSP“), Schémy, v súlade so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „Zákon o štátnej pomoci“) a podmienkami uvedenými v tejto Výzve.

Poradenstvo bude oprávneným žiadateľom poskytované prostredníctvom externého dodávateľa zabezpečeného vykonávateľom (ďalej len „Dodávateľ“).

Poradenstvo je možné realizovať fyzickou a/alebo online formou.

2. OKRUH OPRÁVNENÝCH ŽIADATEĽOV

Oprávnenými žiadateľmi na Poradenstvo sú podnikatelia, ktorí spĺňajú podmienky uvedené v Článku E) Schémy, pričom od ich vzniku v čase podania Žiadosti neuplynulo viac ako 5 (päť) rokov (ďalej len „Žiadateľ“).

V uvedenej súvislosti, Žiadateľ, vo vzťahu k splneniu podmienok poskytnutia pomoci: 
a) predloží identifikáciu subjektov, ktoré spolu s ním tvoria jediný podnik[footnoteRef:1] za účelom overenia stropu pomoci, resp. vyhlásenie, že nepatrí do skupiny podnikov, ktoré tvoria jediný podnik v zmysle Článku E) bod 2. Schémy, [1:  	Článok E) bod 2. Schémy] 

b) preukáže vo forme vyhlásenia a vykonávateľ overí, že spĺňa podmienky uvedené v Článku F) Schémy,
c) informuje vykonávateľa, či v čase podania Žiadosti podľa Schémy nežiada o inú minimálnu pomoc aj od iného poskytovateľa pomoci, v rámci iných schém minimálnej pomoci, prípadne sa zaviaže, že ak by takúto žiadosť predložil v čase posudzovania Žiadosti, bude o tejto skutočnosti informovať vykonávateľa,
d) uvedie svoj status v rámci príslušnej veľkostnej kategórie podľa definície mikro, malého a stredného podniku (ďalej len „MSP“)[footnoteRef:2], resp. preukáže vo forme vyhlásenia splnenie statusu MSP podľa definície MSP, [2:  	Zaradenie do veľkostnej kategórie je možné určiť napr. pomocou Vzoru modelového vyhlásenia – Informácií potrebných na kvalifikovanie sa ako MSP, ktorý je súčasťou dokumentu Európskej komisie „Príručka pre používateľov k definícii MSP“, ktorý je dostupný na webovom sídle Európskej komisie: http://ec.europa.eu/DocsRoom/documents/15582/attachments/1/translations] 

e) vyhlási, že sa voči nemu neuplatňuje vrátenie štátnej pomoci na základe rozhodnutia  Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom[footnoteRef:3] (ak Žiadateľ patrí do skupiny podnikov, predloží toto vyhlásenie za všetkých členov skupiny podnikov, ktoré s ním tvoria jediný podnik). [3:  	§ 7 odsek 6 písm. b) Zákona o štátnej pomoci ] 


Žiadateľ predloží aj vyhlásenie o tom, že:
a) je podnikateľom podľa ustanovenia § 2 odsek  2 zákona č. 513/1991 Zb. Obchodný zákonník v znení neskorších predpisov, založeným a existujúcim podľa práva Slovenskej republiky, so sídlom a/alebo miestom podnikania na území Slovenskej republiky,  
b) ako Žiadateľ (právnická osoba oprávnená vykonávať podnikateľskú činnosť) nebol právoplatne odsúdený v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov, 
c) ako Žiadateľ (fyzická osoba oprávnená vykonávať podnikateľskú činnosť) nebol právoplatne odsúdený za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata, súvisí s predmetom podnikania,
d) voči nemu nie je vyhlásený konkurz ani povolená reštrukturalizácia[footnoteRef:4], [4:  	Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Rovnako sa podmienka vzťahuje na prípady zastavenia konkurzného konania pre nedostatok majetku Žiadateľa alebo zrušenia konkurzu pre nedostatok majetku Žiadateľa] 

e) vo vzťahu k rovnakým oprávneným výdavkom v rámci Schémy nebola Žiadateľovi poskytnutá žiadna iná štátna ani minimálna pomoc.

Za účelom predchádzania konfliktu záujmov platí, že zamestnanec poskytovateľa alebo vykonávateľa:
a) nemôže byť štatutárnym orgánom, členom štatutárneho orgánu, prokuristom a/alebo mať majetkovú účasť v právnickej osobe, ktorá je Žiadateľom,
b) nemôže byť fyzickou osobou (vrátane živnostníka), ktorá je Žiadateľom,
c) nemôže byť zamestnancom osoby, ktorá je Žiadateľom.

Túto skutočnosť je Žiadateľ povinný doložiť vyhlásením.

3. PODMIENKY PODÁVANIA ŽIADOSTÍ

Formulár Žiadosti v elektronickej podobe k nahliadnutiu je dostupný TU; vyplniť ho bude možné až v čase možnosti podávania Žiadostí.

Žiadateľ sa môže uchádzať v rámci jednej Žiadosti aj o Poradenstvo pre viacero oblastí (môže kombinovať viacero tém).

Žiadosť pozostáva z nasledovných príloh:
a) projektový zámer Žiadateľa,
b) CV členov štatutárneho orgánu Žiadateľa,
c) prezentácia projektu/startupu/nápadu,
d) vyhlásenie Žiadateľa o právach viažucich sa k projektu,
e) vyhlásenie o splnení podmienok poskytnutia pomoci podľa prílohy č. 3 Schémy,
f) vyhlásenie a Súhlas k spracovaniu osobných údajov podľa prílohy č. 4 Schémy (predloží sa za každú dotknutú fyzickú osobu uvedenú v Žiadosti).
 
Žiadosť sa predkladá v elektronickej podobe na webovom sídle www.npc.sk  alebo v listinnej podobe[footnoteRef:5] na korešpondenčnú adresu: Slovak Business Agency, Karadžičova 7773/2, 811 09 Bratislava, Slovenská republika. [5:  	V prípade zasielania Žiadosti v listinnej podobe sa za dátum podania Žiadosti rozumie dátum na podacej pečiatke pošty] 


Upozornenie: Kapacitné obmedzenie vykonávateľa na doručenie Žiadosti v elektronickej podobe je ohraničené veľkosťou 20 MB.

4. PODMIENKY POSÚDENIA ŽIADOSTÍ A CELKOVÁ VÝŠKA POMOCI

Žiadosti budú posudzované nasledovne:
a) ak Žiadosť neobsahuje predpísané náležitosti, vykonávateľ do 30 dní odo dňa doručenia Žiadosti vyzve Žiadateľa, aby ju doplnil. Ak Žiadateľ výzve na doplnenie Žiadosti v určenej lehote nevyhovie, vykonávateľ Žiadosť zamietne,
b) všetky Žiadosti podané v termíne, ktoré splnia formálne náležitosti, budú predložené na vyhodnotenie komisii, 
c) neúplné  Žiadosti a Žiadosti, ktoré nebudú v rámci výzvy na doplnenie v určenej lehote zo strany Žiadateľa doplnené, nebudú predložené komisii, 
d) Žiadateľ má možnosť predstaviť komisii prostredníctvom krátkej prezentácie svoj projektový zámer a odôvodnenie potreby získania Poradenstva,
e) po posúdení všetkých Žiadostí, komisia, na základe predložených Žiadostí a s dôrazom na kritéria vyhodnocovania Žiadostí, vyberie Žiadateľov, ktorým vykonávateľ zabezpečí podporu vo forme Poradenstva prostredníctvom Dodávateľa,
f) v prípade schválenia Žiadosti pristúpi vykonávateľ v mene Ministerstva hospodárstva Slovenskej republiky ako poskytovateľa k uzatvoreniu Zmluvy o poskytnutí podpory vo forme poskytovania odborného poradenstva v zmysle ustanovenia § 7 ods. 4 a 5 Zákona o MSP (ďalej len „Zmluva“). Nadobudnutím účinnosti Zmluvy sa Žiadateľ stáva prijímateľom (ďalej len „Prijímateľ“),
g) vykonávateľ nie je povinný Zmluvu uzatvoriť, ak Žiadateľ pred jej uzatvorením neposkytuje vykonávateľovi súčinnosť.

Celková výška minimálnej pomoci poskytnutá Prijímateľovi ako jedinému podniku v priebehu obdobia troch rokov predchádzajúcich dňu poskytnutia minimálnej pomoci spolu s minimálnou pomocou navrhovanou podľa Schémy nesmie presiahnuť strop minimálnej pomoci vo výške 300 000,- eur[footnoteRef:6]. [6:  	Článok J) bod 1. Schémy] 


5. KRITÉRIÁ VYHODNOCOVANIA ŽIADOSTÍ

Žiadosti budú vyhodnocované podľa nasledovných kritérií:
a) prínosu a trhového potenciálu projektového zámeru, 
b) inovatívnosti a unikátnosti riešenia, 
c) relevantnosti požadovanej podpory pre Žiadateľa a/alebo, 
d) kvality vypracovania Žiadosti a projektového zámeru. 

6. BLIŽŠIE INFORMÁCIE SÚVISIACE S PORADENSTVOM

a) Poradenstvo bude poskytované Prijímateľovi na základe analýzy jeho potrieb prostredníctvom Dodávateľa v oblastiach uvedených v bode 1. Výzvy,
b) Poradenstvo je možné čerpať odo dňa nadobudnutia účinnosti Zmluvy najneskôr do 09. 03. 2025, pričom frekvenciu a spôsob poskytovaného Poradenstva si určujú na základe dohody Prijímateľ a Dodávateľ, a to za podmienok uvedených v Zmluve. Priebeh poskytovaného Poradenstva písomne potvrdzuje štatutárny orgán/člen štatutárneho orgánu Prijímateľa, 
c) celkové náklady za poskytnuté Poradenstvo pre Prijímateľa nesmú presiahnuť 25 000,- eur na jeden rozpočtový rok (celkové náklady sú tvorené jednotkovou cenou za poskytovanie Poradenstva x počet hodín poskytovania Poradenstva),
d) výdavky vzniknuté pred nadobudnutím účinnosti Zmluvy alebo výdavky, ktoré neboli obsahom Žiadosti a predmetom schválenia komisiou, sú neoprávnené výdavky, a nebudú Žiadateľovi ani Dodávateľovi zo strany vykonávateľa uznané,
e) po ukončení Poradenstva v stanovenom rozsahu vypracuje Prijímateľ k zmluvne dohodnutému termínu uvedenému v Zmluve Záverečnú dokumentáciu, ktorú predloží vykonávateľovi. Jej súčasťou je:
(i) Záverečná správa Prijímateľa, ktorá sumarizuje priebeh poskytovania Poradenstva, popisuje aké aktivity sa vykonali pre dosiahnutie definovaných výstupov, ako sa naplnil hlavný cieľ projektu a aký sa dosiahol prínos pre Prijímateľa,
(ii) Výstup podpory,
(iii) Prezentácia podľa vzoru, ktorá bude obsahovať stručné zhrnutie Záverečnej správy a dosiahnuté výsledky,
f) Prijímateľ  bude osobne prezentovať Výstup podpory a Záverečnú správu pred komisiou, resp. podľa usmernení vykonávateľa,
g) v nasledujúcich rokoch môže byť tomu istému Žiadateľovi opätovne schválená pomoc podľa podmienok ďalších výziev. Žiadateľ však musí jasne definovať ciele, ktoré budú odlišné od cieľov v predchádzajúcej schválenej Žiadosti a zdôvodniť potrebu opätovne čerpať verejné prostriedky.

7. ZÁVEREČNÉ INFORMÁCIE

a) Žiadateľ je povinný poskytnúť vykonávateľovi osobné údaje:
(i) štatutárneho orgánu/člena štatutárneho orgánu v rozsahu: meno, priezvisko, rodné číslo, adresa trvalého pobytu a
(ii) kontaktnej osoby v rozsahu: meno, priezvisko, funkcia, resp. pracovná pozícia, telefonický kontakt, e-mailová adresa,
a to v súlade so všeobecne záväznými právnymi predpismi, najmä s predpismi týkajúcimi sa ochrany osobných údajov. Podrobnosti o Ochrane osobných údajov nájdete na webovom sídle vykonávateľa, 
b) Žiadateľ berie na vedomie poskytnutie údajov prípadne vybraných príloh Žiadosti Dodávateľovi,
c) výška disponibilných finančných prostriedkov určených na túto Výzvu je 
184 000,- eur,
d) najnižšia výška podpory nie je v rámci Schémy stanovená, 
e) najvyššia výška podpory je v rámci Schémy a tejto Výzvy pre Prijímateľa stanovená  max. v rozsahu 25 000,- eur na jeden rozpočtový rok, za predpokladu dodržania stropu v zmysle ustanovenia Článku J) bod 1. Schémy,
f) komisia zasadne a Žiadosti vyhodnotí v predpokladanom termíne: do 30 pracovných dní od ukončenia podávania Žiadostí v zmysle podmienok Výzvy,
g) na poskytnutie podpory nie je právny nárok,
h) viac informácií o evidencii a monitorovaní poskytnutej pomoci (IS SEMP) v zmysle Zákona o štátnej pomoci je k dispozícii na webovom sídle https://semp.kti2dc.sk/,
i) vykonávateľ si vyhradzuje právo túto Výzvu zrušiť a/alebo zmeniť,
j) v prípade, ak SBA nebude poverená výkonom niektorých úloh spojených s poskytovaním podpory nepriamou formou, t. j. nebude vykonávateľom Schémy, Žiadateľovi v súvislosti s prípadne podanou Žiadosťou nevznikajú voči vykonávateľovi a/alebo poskytovateľovi žiadne nároky,
k) v prípade, ak SBA bude v čase zverejnenia Výzvy poverená výkonom niektorých úloh spojených s poskytovaním podpory nepriamou formou, t. j. bude vykonávateľom Schémy, má sa za to, že SBA vyhlasuje Výzvu v mene Ministerstva hospodárstva Slovenskej republiky ako poskytovateľa.

